stanford-oval/wikipedia huggingface dataset:
Eliza Bennett

| Eliza Bennett |
| --- | --- |

Henkilötiedot
Koko nimi:  Eliza Hope Bennett
Syntynyt: 17. maaliskuuta 1992 (ikä 32) Reading, Berkshire, Englanti, Yhdistynyt kuningaskunta
Ammatti:  laulaja, näyttelijä
Näyttelijä
Aktiivisena:  2004–
Merkittävät roolit:   Minä & prinssi  Nanny McPhee – satumainen lastenvahti  The Contractor  Mustesydän 
Aiheesta muualla
IMDb 
Elonet
AllMovie
Svensk Filmdatabas
Eliza Hope Bennett (s. 17. maaliskuuta 1992 Reading, Berkshire, Englanti) on englantilainen näyttelijä ja laulaja. Hänen ensimmäinen merkittävä roolinsa oli elokuvassa Nanny McPhee – satumainen lastenvahti vuonna 2005.
Ura

Eliza aloitti nuorena näyttelemisen koulun lavalla. Ensimmäisen elokuvaroolinsa hän teki elokuvassa Minä & prinssi. Elokuvassa Nanny McPhee – satumainen lastenvahti hän esitti Toraa Emma Thompsonin ja Colin Firthin rinnalla. Vuonna 2006 Bennett esiintyi yhdessä Neiti Marple -jaksossa. Vuonna 2008 hän esitti pääroolia elokuvassa Mustesydän, joka perustuu saksalaisen Cornelia Funken teokseen Mustesydän. From Time to Time – Ajasta toiseen -elokuvassa hän näytteli Susania. Vuonna 2012 Bennett siirtyi jälleen myös musikaaliteatterin pariin. Hän on ennakkosuosikki Gracen rooliin tulevaan elokuvaan Shiver (Väristys), joka perustuu Maggie Stiefvaterin kirjaan Väristys (samannimisen trilogian ensimmäinen osa).
Yksityiselämä

Bennett syntyi Readingissa, Berkshiressä. Hänellä on isoveli ja -sisko.
Filmografia

| Elokuvat> Vuosi | Elokuvat> Elokuva | Elokuvat> Rooli | Elokuvat>  |
| --- | --- | --- | --- |
| 2004 | Minä & prinssi | prinsessa Arabella |  |
| 2005 | Supernova | Haley Richardson |  |
| 2005 | Nanny McPhee – satumainen lastenvahti | Tora |  |
| 2006 | Neiti Marple: Eipä aikaakaan | Nora Johnson |  |
| 2007 | The Contractor | Emily Day |  |
| 2008 | Mustesydän | Meggie |  |
| 2009 | From Time to Time – Ajasta toiseen | Susan |  |
| 2010 | Perfect Life | nuori Anne |  |
| 2010 | F | Kate Anderson |  |
| 2011 | Roadkill | Hailey |  |
| 2012 | Grimm’s Snow White | Snow White |  |
| 2013 | Confine | Kayleigh |  |
Teatteri

| Teatteri> Vuosi | Teatteri> Näytelmä | Teatteri> Rooli | Teatteri>  |
| --- | --- | --- | --- |
| 2002 | Chitty Chitty Bang Bang | Jemima Potts |  |
| 2012–2013 | Loserville | Holly |  |
Aiheesta muualla

Eliza Bennett Twitterissä
Antti Revonsuo

Antti Revonsuo on suomalainen psykologian professori Turun yliopistossa. Hänen tutkimuskohteitaan ovat muun muassa kognitiotieteen filosofia, tajunta ja tietoisuus sekä kognitiivinen neurotiede. Hänellä on professuuri myös ruotsalaisessa Skövden yliopistossa.
Revonsuo opiskeli psykologian lisäksi biologiaa ja filosofiaa. Hän aloitti uransa Turun vastaperustetussa kognitiivisen neurotieteen tutkimuskeskuksessa 1990-luvulla. Hän julkaisi kollegoidensa kanssa ensimmäinen suomenkielisen kognitiivisen neurotieteen oppikirjan Mieli ja aivot: kognitiivinen neurotiede vuonna 1996.
Revonsuo on tutkinut tietoisuutta muun muassa uniennäkemisen kautta ja kehittänyt uhkasimulaatioteoriaa, jonka mukaan unien avulla varaudutaan erilaisiin uhkatilanteisiin. Hänen tutkimusryhmänsä on Suomessa ainoa, joka tutkii unennäön biologista tehtävää ja unisisältöjä.
Teoksia

Revonsuo, Antti; Lang, Heikki & Aaltonen, Olli (toim.): Mieli ja aivot: kognitiivinen neurotiede.  Kognitiivisen neurotieteen tutkimusyksikkö, Turun yliopisto, 1996 (1. painos).  ISBN 951-29-0852-2.
Inner presence: Consciousness as a biological phenomenon.  MIT Press, 2006.  ISBN 0-262-18249-1.
Consciousness: The Science of Subjectivity.  Psychology Press, 2010.  ISBN 978-1-84169-725-3.
Foundations of Consciousness.  Routledge, 2017.  ISBN 978-0-41559-466-0.
Aiheesta muualla

Antti Revonsuo Skövden yliopiston sivuilla (englanniksi)
Cronvall, Emilia: Näin treenaat painajaisissa vaarallisia tilanteita Yle.fi.  2.12.2013.
Alphonse Pyramus de Candolle

| Alphonse Pyramus de Candolle |
| --- | --- |

Henkilötiedot
Syntynyt: 28. lokakuuta 1806 Pariisi, Ranska
Kuollut: 4. huhtikuuta 1893 (86 vuotta) Geneve, Sveitsi
Koulutus ja ura
Tutkimusalue:  Kasvitiede, eliömaantiede ja entomologia
   
 Nimikirjoitus
Alphonse Louis Pierre Pyramus de Candolle (28. lokakuuta 1806 Pariisi – 4. huhtikuuta 1893 Geneve) oli ranskalais-sveitsiläinen kasvitieteilijä, Augustin Pyrame de Candollen poika. Candolle lukeutuu kasvimaantieteen perustajiin.
Elämä ja ura

Alphonse de Candolle opiskeli oikeustiedettä, mutta päätyi isänsä tavoin lopulta kasvitieteeseen. Hän oli kasvitieteen professori Genevessä ja jatkoi yhdessä muiden tutkijoiden kanssa isänsä klassista Prodromus systematis naturalis regni vegetabilis -teosta (niteet 8–17) ja julkaisi myös kasvimaantieteellisesti varsin merkittävän Géographie botanique raisonnée -teoksen (1855), Origine des plantes cultivées -teoksen (1883) ja yhdessä poikansa Casimir Pyramus de Candollen kanssa Monographiæ phanerogamarum -teoksen. Hän oli kiinnostuneita viljelykasvien alkuperästä ja siitä, miten ihminen on kesyttänyt ne luonnonvaraisista lajeista. Vuonna 1873 hän julkaisi tieteen historiaa käsittelevä tutkielma Histoire des sciences et des savants depuis deux siècles. Candolle oli lukuisten akatemioiden ja oppineiden järjestöjen jäsen, ja hänellä oli maailmanlaajuisia tieteellisiä yhteyksiä, muun muassa ystävällinen kirjeenvaihto Charles Darwinin kanssa. Hänestä tuli Ruotsin tiedeakatemian jäsen vuonna 1859 ja Uppsalan tiedeseuran jäsen vuonna 1860.
Aiheesta muualla

Kuvia tai muita tiedostoja aiheesta Alphonse Pyramus de Candolle Wikimedia Commonsissa
Antti Ennekari

Antti Johannes Ennekari (s. 18. elokuuta 1981) on suomalainen urheilutoimittaja ja -selostaja, joka työskentelee Yleisradion urheilutoimituksessa.
Ennekari on erikoistunut selostamaan jalkapalloa ja kuuluu Urheiluruudun vakituisiin toimittajiin. Hän on selostanut muun muassa jalkapallon Mestarien liigaa, MM-kilpailut 2010, EM-kilpailut 2012 sekä naisten EM-kilpailut 2013. Antti Ennekari pelaa myös itse jalkapalloa. Kaudella 2013 hän edusti kolmanneksi korkeimmalla sarjatasolla Kakkosessa pelaavaa FC POHUa. Hänen isänsä on tietokirjailija Risto Ennekari. Antti Ennekari oli naimisissa myös Ylen urheilutoimittajana toimivan Petra Mannerin kanssa, mutta Ennekari on jättänyt avioerohakemuksen marraskuussa 2020. Heillä on kaksi lasta.
Anja Piipponen

Anja Piipponen (salanimi Anjuska, 17. helmikuuta 1940 Vehmersalmi – 7. elokuuta 1996 Helsinki) oli suomalainen iskelmälaulaja, joka esiintyi pääosin 1960- ja 1970-luvulla. Hän on esiintynyt myös elokuvassa Vatsa sisään, rinta ulos! vuonna 1959. Hänen tunnetuin levytyksensä lienee ”En itke kuitenkaan” vuodelta 1974. Hän on levyttänyt myös suositun lastenlaulun "Täti Monika"
Allu

Allu voi tarkoittaa ainakin seuraavia asioita:
Allu Finland, suomalainen yritys
Allu, kylä Ardabīlin provinssissa Iranissa
Allu, kylä Aharissa Āzārbāyjān-e Sharqīn provinssissa Iranissa
Allu, kylä Maraghehissa Āzārbāyjān-e Sharqīn provinssissa Iranissa
Allu-nimisiä henkilöitä:
Allu Aravind (s. 1949), intialainen elokuvatuottaja
Allu Arjun (s. 1983), intialainen näyttelijä
Allu Kosonen, oik. Vilho Alvar Kosunen (1908–1965), suomalainen muusikko, orkesterinjohtaja, säveltäjä ja sanoittaja
Allu Ramalingaiah (1922–2004), intialainen näyttelijä
Allu Sirish (s. 1987), intialainen näyttelijä
Allu Tuppurainen (s. 1951), suomalainen näyttelijä
Aleksi ”allu” Jalli, suomalainen Counter-Strike 2 -pelaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Allu”, voi hakea sivunnimihaulla, laajalla sivunnimihaulla tai tekstihaulla.
Ami Arvola (albumi)

| Ami Arvola Ami Arvola |
| --- | --- | --- |

Studioalbumin tiedot
 Julkaistu: 1977
 Formaatti: LP
 Tuottaja(t): Kari Kuuva, Laszlo Varga, Pepe Jääskeläinen
 Tyylilaji: soft rock, pop rock
 Kesto: 34.56
 Levy-yhtiö: Discovox
Ami Arvola on suomalaisen Ami Arvolan studioalbumi vuodelta 1977.
Kappaleet

Kun Silmiin Katsellaan (- Here We Are Falling In Love Again -) – 3.14 (säv. Neil Sedaka, san. Pertti Reponen)
Kaunis nainen (- Pretty Woman -) – 2.40 (säv. Roy Orbison, san. Jussi Raittinen)
Kesämuru (- Darlin' -) – 2.17 (säv. Brian Wilson, Mike Love, san. Matti Nummivuo)
Pahan tytön blues (- Mean Woman Blues -) – 2.40 (säv. Claude De Metruis, san. Kari Kuuva, sov. Claude De Metruis)
Kova kundi menemään – 2.07 (säv., san. ja sov. Kari Kuuva)
Me nuoret (- The Young Ones -) – 4.23 (säv. Roy C. Bennet, Sid Tepper, san. Lala)
Kultani Suzie – 3.00 (säv., san. ja sov. Kari Kuuva)
Peikko mustasukkaisuuden – 2.36 (säv., san. ja sov. Kari Kuuva)
Bony Moronie – 2.28 (säv. Larry Williams, san. Pertti Reponen)
Paloi rinnassani tuli – 2.08 (säv., san. ja sov. Kari Kuuva)
Turha surra – 3.47 (säv., san. ja sov. Kari Kuuva)
Sunnuntaiaamu – 3.36 (säv., san. ja sov. Kari Kuuva)
Antti Reivonen

| Antti Reivonen> Henkilötiedot |
| --- | --- |
Syntynyt: 13. heinäkuuta 1988 (ikä 36) Uusikaupunki, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  179 cm
Paino:  78 kg
Pelaajaura
Pääsarjaura:  2007–2013
Seurat:  TPS (SML) Hokki (Mestis) TuTo (Mestis)
Antti Reivonen (s. 13. helmikuuta 1988 Uusikaupunki) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigaa Turun Palloseurassa yhteensä 78 runkosarjaottelua tehopistein 5+5=10 ja keräten kymmenen jäähyminuuttia. Uransa kolme viimeistä kauttaan Reivonen vietti Mestiksessä.
Ura > Seuraura

Reivonen aloitti jääkiekon kotikaupungissaan Uudessakaupungissa ja Jää-Kotkien joukkueessa. Hän siirtyi 15-vuotiaana kaudeksi 2003–2004 Turun Palloseuraan. Reivonen nostettiin kaudeksi 2007–2008 TPS:n SM-liigarinkiin ja hän pelasi sen aikana 17 runkosarjaottelua tehoin 1+2=3. Liigauransa avausmaalin Reivonen teki 1. marraskuuta 2007 vieraissa Tapparaa vastaan. Samassa kuussa hän teki TPS:n kanssa kolmivuotisen jatkosopimuksen. Pian tämän jälkeen Reivosen kausi päättyi kuitenkin olkapäävammaan. Hän pelasi kauden aikana miesten pelejä myös kolmen Mestis-ottelun verran alle 20-vuotiaiden maajoukkueessa.
Palattuaan kaukaloihin Reivonen ei onnistunut vakiinnuttamaan paikkaa TPS:n kokoonpanossa. Kaudella 2008–2009 hän pelasi 35 runkosarjaottelua tehoin 2+3=5. Reivonen vahvisti myös TPS:n A-nuoria, jotka voittivat SM-hopeaa keväällä 2009. Kaudella 2009–2010 hän pelasi ainoastaan TPS:n liigajoukkueessa 26 runkosarjaottelua tehden kaksi maalia. Pieneen rooliin jääneen Reivosen kautta lyhensi myös muutaman viikon ajan hänen lokakuussa 2009 saama sormivamma. Hän voitti Suomenmestaruuden keväällä 2010.
Kaudeksi 2010–2011 Reivonen siirtyi Mestis-joukkue Kajaanin Hokkiin hakemaan uutta nousua uralleen. Yhden siellä vietetyn kauden jälkeen hän teki vuoden mittaisen sopimuksen TuTon kanssa kesäkuussa 2011. Huhtikuussa 2012 Reivonen teki vuoden mittaisen jatkosopimuksen joukkueen kanssa. Hän kuitenkin loukkasi olkapäänsä jo ennen harjoituskauden alkua ja on sivussa sarja-avauksesta. Reivosen olkapäävamma jatkui läpi kauden 2012–2013, jonka aikana hän pelasi vain kahdeksan runkosarjaottelua. Reivosen pelaajaura päättyi kevääseen 2013.
Ura > Maajoukkueura

Reivonen pelasi viisi poikien maaottelua World U-17 Hockey Challengessa kaudella 2004–2005.
Dodge Dakota

| Dodge Dakota |
| --- | --- |

Valmistustiedot
Valmistusmaa:   Yhdysvallat
Valmistaja:  Chrysler Corporation (1987-1998) DaimlerChrysler (1999-2007) Chrysler LLC (2007-2009) Chrysler Group LLC (2009-2011)
Valmistusvuodet:  1986–2011
Dodge Dakota on Dodgen keskikokoinen pick-up-malli, jota valmistettiin kolmen sukupolven verran. Dodgen mallistossa Dakota sijoittui Dodge Ramin alapuolelle.
Ensimmäinen sukupolvi (1987–1996)

Dodge Dakota mk1 tuli myyntiin vuonna 1987 neli- ja kuusisylinterisillä moottoreilla varustettuna. Saatavilla oli viisivaihteinen manuaali tai nelivaihteinen automaattivaihteisto, neliveto oli saatavilla ainoastaan V6-malleissa. Lavanpituuksia on kaksi: 2,0 m ja 2,4 m.
Ensimmäinen sukupolvi (1987–1996) > Varustelu

Dakotaan on saatavilla vuosimallista 1988 lähtien Sport-varustepaketti, johon kuuluu FM/AM stereot kasettisoittimella, erilaiset kuramatot, käsituki penkissä, parempi sisusta, paremmat lasinpyyhkimet, nahkapäällysteinen ohjauspyörä, sähköpeilit, lisämittarit, Boschin sumuvalot, Boschin off-road-valot (ainoastaan nelivetoisessa mallissa), kylkiteippaukset, erilainen etumaski ja puskurit, avattava takaikkuna sekä 15" kevytmetallivanteet. Sport malli oli saatavana ainoastaan kolmella värivaihtoehdolla jotka ovat musta, valkoinen ja punainen.
Ensimmäinen sukupolvi (1987–1996) > Kehitys

Vuonna 1989 markkinoille tuli erikoinen avomalli, joka on ensimmäinen amerikkalainen avokattoinen lava-auto sitten Ford Model T:n. Tätä mallia myytiin ainoastaan 2 482 kappaletta. Samana vuonna tuli myös Carrol Shelbyn suorituskykyinen versio Dakotasta, Shelby Dakota.
Vuonna 1990 tuli pidemmällä ohjaamolla varustettu Club Cab -versio, jossa on takapenkki tavaroiden tai pienikokoisten ihmisten kuljettamista varten.
Vuonna 1991 keulaa ja konepeltiä muotoiltiin aerodynaamisemmiksi ja 5,2-litrainen V8-moottori saatiin lisävarusteena. Seuraavana vuonna molemmat V-moottorit päivitettiin Magnum-moottoreihin, joilla saatiin lisää tehoja.
Vuonna 1996, viimeisenä tuotantovuotena 2,5-litrainen R4-moottori pudotettiin alitehoisena pois mallistosta ja sen tilalle tuli Jeepin 2,5-litrainen.
Ensimmäinen sukupolvi (1987–1996) > Moottorit

2.2 (K) - 96 hv (1987-1988)
2.5 (K) - 99 hv (1989-1995)
2.5 (AMC) - 120 hv (1996)
3.9 (LA) - 125 hv (1989-1995)
3.9 (Magnum) - 175 hv (1994-1996)
3.9 (Magnum) - 180 hv (1992-1993)
5.2 (LA) - 170 hv (1991)
5.2 (Magnum) - 220 hv (1994-1996)
5.2 (Magnum) - 230 hv (1991-1993)
Ensimmäinen sukupolvi (1987–1996) > Mitat

Pituus: 4 679 mm
Akseliväli: 2 842 - 3 147 mm
Toinen sukupolvi (1997–2004)

Dodge Dakota mk2 on hieman edeltäjäänsä isompi, mutta sijoittuu silti mallistossa Dodge Ramin alapuolelle. Mallia valmistettiin vuosina 1997-2004. Dodge Durangosta tuli Dakotan umpiperäinen versio.
Toinen sukupolvi (1997–2004) > Kehitys

Vuonna 1998 markkinoille tuli R/T-versio, jossa on tehokas 250 hevosvoiman Magnum V8 -moottori.
Vuonna 2000 tuli neliovinen Quad-Cab-malli, jossa on hieman lyhyempi lava (160,2 cm).
Vuosimalli 2002 on viimeinen nelisylinterisen Dakotan vuosimalli, koska Chrysler päätti lopettaa vanhan, alun perin AMC:n suunnitteleman moottorin valmistuksen useimpien asiakkaiden halutessa V6 tai V8-moottoreita.
Vuonna 2004 R/T-malli sekä vanha OHV V6 -moottori poistuivat valikoimasta.
Toinen sukupolvi (1997–2004) > Moottorit

2.5 (AMC) - 120 hv (1997-2003)
3.7 (Powertech) - 210 hv (2004)
3.9 V6 (Magnum) - 175 hv (1997-2003)
4.7 (Powertech) - 230 hv (2000-2004)
5.2 (Magnum) - 230 hv (1997-1999)
5.9 V8 (Magnum) - 250 hv (1998-2003)
Toinen sukupolvi (1997–2004) > Mitat

Akseliväli: 2 842 - 3 325 mm
Kolmas sukupolvi (2005–2011)

Dodge Dakota mk3, eli Dakotan viimeisin sukupolvi tuli myyntiin vuonna 2005, auto ei enää jaa samaa pohjalevyä Dodge Durangon kanssa ja se on jälleen edeltäjäänsä suurempi. Uusi Dakota valmistettiin Warren Truck Assemblyssä Warrenissa, Michiganissa. Edeltäjästä poiketen tehokkaat moottorit ovat saatavilla ainoastaan automaattivaihteiston kanssa. Erona edeltäjään on myös se, että saatavilla on ainoastaan Club Cab ja Quad Cab versiot, ei lainkaan kolmipaikkaista mallia.
Kolmas sukupolvi (2005–2011) > Kehitys

Vuonna 2006 tuli markkinoille R/T-malli, jossa on tosin vain kosmeettisia muutoksia perusmalliin verrattuna. R/T on saatavana ainoastaan nelivetoisena.
Helmikuussa 2007 esiteltiin uusittu Dakota mallivuodelle 2008. Auton ulkomuotoja ja sisustusta on jonkin verran uusittu. Ulkona uutta on mm. konepelti, jäähdyttäjänsäleikkö, takaspoileri, lokasuojat ja ajovalot. Autossa on uusi moottori (V8 290 hp), jonka huipputeho on 25 % ja maksimivääntö 10 % aikaisempaa suurempi, polttoainetalouden kuitenkin parantuessa. Mallistoon jää edelleen myös 3,7-litrainen Magnum-moottori (210 hp). V6-moottorin yhteydessä vakiona on 6-portainen manuaali, lisävarusteena on 4-portainen automaatti. Isomman V8-moottorin kanssa on 5-portainen automaatti. Korivaihtoehtoina on Extended Cab ja Crew Cab. Varustetasoja on ST, SXT, SLT, TRX4, Sport ja Laramie.
Kolmas sukupolvi (2005–2011) > Moottorit

3.7 V6 (PowerTech)
3.7 V6 (Magnum), 210 hv, 318 Nm
4.7 V8 (PowerTech)
4.7 HighOutput V8 (PowerTech) (–2007)
4.7 HighOutput V8 (PowerTech), 290 hv, 433 Nm (2008–)
Dodge Dakota mk 1
Dodge Dakota mk 2
Dodge Dakota mk 3
Antti Ekman

| Antti Ekman> Henkilötiedot |
| --- | --- |
Syntynyt: 8. syyskuuta 1982 (ikä 42) Tornio
Jääpallon pelaaja
Pituus:  188 kg
Seura:   HT Bandy
Pelipaikka:  Puolustaja
| Urheilijan ura> Junioriseurat |
| --- | --- | --- | --- |
:  Länsi-Rajan Konkarit
Seurat
| Vuodet | Seura | O | (M) |
| 2000–2007 |  ToPV | – | (–) |
| 2007–2009 |  Bollnäs | – | (–) |
| 2009–2011 |  HT Bandy | – | (–) |
| 2011–2012 |  IFK Kungälv | – | (–) |
| 2012–2014 |  HT Bandy |  |  |
| 2014– |  Kalix Bandy |  |  |
Maajoukkue
| 2004– |  Suomi | 51 | (16) |
 Seurajoukkueuran tilastot kattavat vain kansalliset sarjat, päivitetty 25.7.2015.  Maajoukkueuran tilastot päivitetty 27.1.2013.
Antti Ekman (s. 8. syyskuuta 1982 Tornio) on suomalainen jääpalloilija. Hän edustaa Ruotsin korkeimmalla sarjatasolla sarjatasolla Elitserienissä pelaavaa Kalix Bandyä.
Ekman on pelannut urallaan kahdeksan Bandyliigakautta ToPV:n riveissä ja kuusi kautta Elitserienissä Bollnäsin, HT-Bandyn, IFK Kungälvin ja Kalix bandyn riveissä. Hän on pelannut kahdeksat MM-kisat vuosina 2007–2014.
Saavutukset

Maajoukkueessa
MM-hopeaa: 2011
MM-pronssia: 2008, 2009, 2010
Seurajoukkueissa
SM-kultaa: 2002 2004, 2005, 2006, 2007
SM-hopeaa: 2001, 2003
Antti Eenokki Salo

Antti Eenokki Salo (11. tammikuuta 1867 Kauhajoki – 22. tammikuuta 1940 Kauhajoki) oli suomalainen maanviljelijä ja runoilija.
Teoksia

Runot. Tekijän lapset, Vihti 1958
Ammuntapeli

Kuvakaappaus kolmiulotteisesta ammuntapelistä
Ammuntapeli tai räiskintäpeli on videopelien lajityyppi, jossa pääosassa on ampuminen. Rajaavampaa nimitystä ”shoot ’em up” (lyhennettynä ”shmup”) käytetään etenkin vanhemmista ampumapeleistä, joissa liikkumavapaus on varsin rajoitettu. Joissakin on joko yksi staattinen ruutu taisteluareenana (esimerkiksi Asteroids ja Space Invaders), tai sitten vihollisia ja pelimaailmaa vieritetään vastaan pelaajasta riippumatta (esimerkiksi Nemesis ja R-Type).
Nykyisin suosittu ampumapelien alalajityyppi on ensimmäisen persoonan ammuntapeli (FPS, First-person shooter), jossa tapahtumat esitellään pelattavan hahmon näkökulmasta. Varhaisimpia lajityypin edustajia on Atarin Battlezone (1980). Lajityyppi tuli suosituksi vuoden 1992 Wolfenstein 3D:sta ja etenkin vuoden 1993 Doomista. Vuonna 1995 Descent yhdisti FPS-pelimaailmaan joka suuntaan katselun sekä liikkumisen. Myöhempiä tunnettuja FPS -pelejä ovat muiden muassa Half-Life (1998) ja Halo: Combat Evolved (2002). Nämä pelit ovat yleensä moninpelattavia. Muita alalajityyppejä ovat kolmannen persoonan ammuntapeli ja taktinen ammuntapeli.
Ammuntapeleihin kuuluvat myös valopistoolilla pelattavat pelit. Kolikkopelien valopistoolit korvattiin tietokoneversioissa usein hiirellä ohjattavalla tähtäimellä, mutta moniin pelikonsoleihin oli (ja on edelleen) saatavissa myös kotiin hankittavia valopistooleja. Klassisimpiin ammuntapeleihin kuuluvassa Cannon Fodderissa (1993) taas ohjataan sotilasjoukkoa hiirellä.
Raideammunnat (engl. rail shooter) ovat yksi alalaji, joissa pelaajan liikkumista on rajoitettu ennaltamääritellysti raiteilla. Lajityyppi voi muutoin muistuttaa paljon ensimmäisen persoonan ammuntapeliä, mutta katselusuunta ja liikkuminen eivät ole pelaajan ohjattavissa. Esimerkki raideammuntapelistä on Segan Virtua Cop (1994).
Valopistoolipelit käyttävät valopistooliohjainta ja usein ovat myös raideammuntoja. NES-konsolille julkaistu Duck Hunt (1984) ei kuitenkaan liiku vaan ainoastaan kohteet liikkuvat.
Muita ammuntapelien alalajeja:
ensimmäisen persoonan ammuntapeli
kolmannen persoonan ammuntapeli
taktinen ammuntapeli
Shoot ’em up
Bullet hell
Twin-stick shooter
Run and gun
Armindo Lopes Coelho

Armindo Lopes Coelho (16. helmikuuta 1931 Regilde – 29. syyskuuta 2010) oli portugalilainen roomalaiskatolinen piispa. Hänet vihittiin papiksi Porton hiippakuntaan 1. elokuuta 1954 ja nimitettiin sen vihkipiispaksi sekä Elvaksen titulaaripiispaksi 16. marraskuuta 1978. Piispaksi vihkiminen seurasi 25. maaliskuuta 1979. Pääkonsekraattorina toimi António Ferreira Gomes, jota avustivat Domingos de Pinho Brandão ja Manuel da Silva Martins.
15. lokakuuta 1982 Lopes Coelho sai nimityksen Viana do Castelon ja 13. kesäkuuta 1997 Porton piispaksi. Hän jäi eläkkeelle 22. helmikuuta 2007.
Apodotía

| Apodotía Αποδοτία |
| --- | --- |
 Kunnallisyksikön sijainti
 Apodotía
 Koordinaatit: 38°36′N, 21°56′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Kunta:  Nafpaktía
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  380603
Väkiluku (2011):  2 636
Aikavyöhyke:  UTC+2
 – Kesäaika:  UTC+3
Postinumero:  300 23
Suuntanumero(t):  26340
Infobox OKVirheellinen NIMI-arvo: 
Apodotía (kreik. Αποδοτία; virallisesti Δημοτική Ενότητα Αποδοτίας, Dimotikí Enótita Apodotías) on yksi Nafpaktían kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 2 636 (vuonna 2011).
Apodotían kunnallisyksikkö käsittää Nafpaktían kunnan itäosan. Kunnallisyksikön suurin asutus on Terpsithéan kylä. Apodotía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nafpaktían kunnaksi yhdessä Antírrion, Chálkeian, Náfpaktoksen, Plátanoksen ja Pyllínin kanssa, jolloin se muuttui uuden kunnan kunnallisyksiköksi.
Kunnallisyksikön osat

Apodotían kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ampelakiótissa | Ampelakiótissa | 92 |
| Anavrytí | Anavrytí | 172 |
| Áno Chóra | Áno Chóra | 225 |
| Aspriá | Aspriá | 78 |
| Elatoú | Elatoú | 107 |
| Elatóvrysi | Elatóvrysi | 116 |
| Gramméni Oxyá | Gramméni Oxyá | 111 |
| Grigório | Grigório | 79 |
| Kalloní | Kalloní | 105 |
| Katafýgio | Golémi | 46 |
| Katafýgio | Katafýgio | 276 |
| Káto Chóra | Káto Chóra | 35 |
| Kentrikí | Kentrikí | 103 |
| Kentrikí | Séllos | 0 |
| Kokkinochóri | Chrísovo | 40 |
| Kokkinochóri | Kokkinochóri | 24 |
| Kokkinochóri | Sotíro | 0 |
| Kryonéria | Kryonéria | 145 |
| Kydonéa | Kydonéa | 105 |
| Léfka | Léfka | 116 |
| Limnítsa | Limnítsa | 144 |
| Mandriní | Mandriní | 102 |
| Pódos | Pódos | 67 |
| Terpsithéa | Terpsithéa | 348 |
Yhteensä: 2 636
Anna-Leena Tuomisto

Anna-Leena Tuomisto (o.s. Manninen, s. 23. huhtikuuta 1962 Kärsämäki) on suomalainen yleisurheilija. Hän menestyi urallaan erityisesti aitajuoksijana. Tuomisto (silloin nimeltään Manninen) voitti Kalevan kisoissa 2. heinäkuuta 1976 400 metrin aidoissa SM-pronssia ennätysajallaan 63,71. Tuomisto oli tuolloin iällään 14 vuotta, 2 kuukautta ja 9 päivää kaikkien aikojen nuorin Kalevan kisojen mitalisti. Sisäradoilla Tuomisto voitti 60 metrin aitojen SM-pronssia vuosina 1977 ja 1978. Tuomisto edusti Kärsämäen Katajaa.
Urheilu-uran jälkeen Tuomisto on työskennellyt fysioterapeuttina. Tuomiston tyttäristä Satu Tuomisto on hiihtosuunnistaja ja Anu Tuomisto maajoukkuetason suunnistaja.
Elo (koira)

| Elo |
| --- | --- |

Avaintiedot
Alkuperämaa:   Saksa
Määrä:  Suomessa <5
Rodun syntyaika:  1987
Alkuperäinen käyttö:  seurakoira
Nykyinen käyttö:  seurakoira
Muita nimityksiä:  Eloschaboro
FCI-luokitus:  ei
Ulkonäkö
Paino:  22–35 kg
Säkäkorkeus:  46–60 cm
Väritys:  mikä tahansa
Elo on nuori saksalainen koirarotu, jonka nimi on virallisesti rekisteröity tavaramerkki. Sen jalostus on Elon jalostus- ja tutkimusjärjestön tiukassa valvonnassa.